కూ (సామాజిక మాధ్యమం)

కూ(ఆంగ్లం: Koo) అనేది బెంగళూరుకు చెందిన ఒక భారతీయ మైక్రోబ్లాగింగ్ ప్లాట్‌ఫాం, ఇది సోషల్ నెట్‌వర్కింగ్ సేవ. 2021 మే నాటికి దీని విలువ $100 మిలియన్లకు పైగా ఉంది. ఈ మైక్రోబ్లాగింగ్ సైట్‌ను అప్రమేయ రాధాకృష్ణ(Aprameya Radhakrishna), మయాంక్ బిదవత్కా(Mayank Bidawatka) కలిసి స్థాపించారు. కూ మాతృ సంస్థ - బాంబినేట్ టెక్నాలజీస్ ప్రైవేట్ లిమిటెడ్.

అప్రమేయ రాధాకృష్ణ ఆన్‌లైన్ క్యాబ్ బుకింగ్ సర్వీస్ ట్యాక్సీఫోర్‌షూర్‌ను మొదటగా స్థాపించాడు, ఆ తర్వాత ఓలా క్యాబ్స్‌కు ఇది విక్రయించబడింది. 2020లో ప్రారంభమైన కూను ప్లే స్టోర్ నుంచి ఇప్పటి వరకు 10 మిలియన్ల మంది డౌన్‌లోడ్ చేసుకోగా ఈ యాప్ ఆత్మనిర్భర్ యాప్ ఇన్నోవేషన్ ఛాలెంజ్‌లో విజయం సాధించింది. 2022 ఆగస్టు మాసంలో కూ ‘టాపిక్స్’ ఫీచర్ ని హిందీ, బంగ్లా, మరాఠీ, గుజరాతీ, కన్నడ, తమిళం, తెలుగు, అస్సామీ, పంజాబీ, ఇంగ్లిష్ ఇలా పది భాషల్లో విడుదల చేసిన ఏకైక సోషల్ మీడియా యాప్‌గా రికార్డు సృష్టించింది.

ఇంటర్ఫేస్ మరియు ఫీచర్స్

లోగో 
కూ లోగో పసుపు రంగులోని పక్షి. దీని రూపకల్పన 2021 మే 14న క్రమబద్ధీకరించబడింది.

వినియోగదారు అనుభవం 

 కూ ఇంటర్‌ఫేస్ ట్విట్టర్ మాదిరిగానే ఉంటుంది. వినియోగదారులు తమ పోస్ట్‌లను హ్యాష్‌ట్యాగ్‌లతో వర్గీకరించడానికి, ఇతర వినియోగదారుల ప్రస్తావనలు, ప్రత్యుత్తరాలలో ట్యాగ్ చేయడానికి అనుమతిస్తుంది. పసుపు, తెలుపు ఇంటర్‌ఫేస్‌ను కూ ఉపయోగిస్తుంది.
 2021 మే 4న కూ "టాక్ టు టైప్" అనే కొత్త ఫీచర్‌ను పరిచయం చేసింది. ఈ యాప్ వాయిస్ అసిస్టెంట్‌తో పోస్ట్‌ను సృష్టించడానికి వీలుంటుంది. 
 కూ ధృవీకరించబడిన ఖాతాలను పసుపు రంగు టిక్‌తో చూపిస్తుంది.
 2021 ఆగస్టు నుండి కూ యాప్ డార్క్ థీమ్‌ను సపోర్ట్ చేస్తోంది.

భాషలు 
కూ మొదట కన్నడలో ప్రారంభించబడింది. తరవాత హిందీ, ఇంగ్లీష్, తమిళం, తెలుగు, అస్సామీ, మరాఠీ, బంగ్లా, గుజరాతీ భాషల్లో కూడా కూ లభిస్తోంది.

మూలాలు 

2020 స్థాపితాలు
భారతీయ సోషల్ నెట్‌వర్కింగ్ వెబ్‌సైట్‌లు
మైక్రోబ్లాగింగ్ సేవలు
బహుభాషా వెబ్‌సైట్‌లు